text: Den sidste sommer-weekend i vente
  28 august 2015 kl. 06.05
  Selvom metrologerne varsler et smukt efterår, så står vi foran sommerens sidste weekend. Med temperaturer over 20 grader, så kan man nå en sidste tur på stranden.
  Både fredag og lørdag bliver pæne og forholdsvis varme dage for årstiden med temperaturer på mellem 20 - 23 grader. Vinden er fredag frisk fra syd og sydvest, og lørdag blæser en svag vind, som giver en dag, der vil opleves forholdsvis lun, oplyser DMI.
  Søndag skifter vejret, og en varmfront ledsaget af regn vil trænge op over Danmark fra de sydøstlige egne.
  Og mandag skifter vejret og byder på byger og køligere vejr.
  